Засилен контрол на пътищата през лятото (ОБЗОР)
3 Юли 2020 | 21:51 | Агенция "Фокус"
София. През летните месеци вниманието на "Пътна полиция" ще е насочено основно към преминаването през страната ни на транзитно пътуващи граждани на трети страни през нашите гранични контролно-пропускателни пунктове, както и към засиления трафик, който се очаква по време на летните отпуски.
По тази причина вниманието на пътните полицаи ще бъде насочено във всички тези направления - първо пътните артерии, които водят към границите, но същевременно и по очакваните най-натоварени трасета.
Мария Ботева от отдел "Пътна полиция" заяви, че става въпрос за магистралите, главен път I-1, който е от Видин до „Кулата“, път I-5 Русе – „Маказа“. "Същевременно вниманието ще бъде насочено и за артериите между курортите, тъй като и там има голяма посещаемост, както от български, така и от чуждестранни туристи“, обясни тя. „Ще се следи както за използването на обезопасителни системи, така и за всички онези нарушения, които са с автоматизирани средства и системи за контрол на скоростта, и всякакви други нарушения, които биха могли да нарушат участниците в движението на пътищата“, добави Ботева. Тя обърна внимание на пътуващите през магистралите, че използването на аварийните ленти е изрично регламентирано в Закона за движението по пътищата. и се предвиждат сериозни мерки за нарушителите.
Същевременно от "Пътна полиция" отчетоха намаляване на загиналите и ранените при катастрофи в страната, като обърнаха внимание, че юли, август и септември е най-тежкият период от времето в рамките на цялата година. Също така стана ясно, че за една седмица са установени повече от 80 неправоспособни водачи.
София. По отношение на пътнотранспортния травматизъм се отчита известно намаляване на загиналите и ранените и на пътнотранспортните произшествия. Това каза по време на брифинг на АМ „Тракия“ на изхода на София Мария Ботева от „Пътна полиция“, предаде репортер на Агенция „Фокус“.„Лятото – юли, август и септември, е най-тежкият период от времето в рамките на цялата година. Тога...
Мария Ботева, „Пътна полиция“: Установени са повече от 80 неправоспособни водачи...
3 Юли 2020 | 11:16
София. Представител на отдел „Пътна полиция“ ще даде брифинг на автомагистрала „Тракия“ на изхода на София (при т.нар. Църна маца) за резултатите от приключила полицейска операция. Това съобщиха от пресцентъра на МВР. Брифингът ще започне от 10.45 часа. Ще бъдат представени и подробности за нова операция, която започва във връзка с летния сезон.